Le Mespris de la vie et consolation contre la mort/« Le nocher tempesté de la brusque algarade »
# Le Mespris de la vie et consolation contre la mort/« Le nocher tempesté de la brusque algarade »

### CLXXXXIX

Le nocher tempesté de la brusque algarade Du vent enfelonné à long cris murmurant Par les flos escumeus à un astre esclairant A la faveur duquel il se sauve à la rade.

Puisse i aller ainsi quant je seray malade Dans le lit de la mort vers toy me retirant. Et de bouche & de ceur ta taveur implorant De ton objet divin assouvir mon œillade.

O JESUS mon Sauveur la seule vérité Et la vie est en toy, & par l'obscurité Ne marche point celuy qui chemine en ta voye.

Esclaire donc mon ame, & par le centre obscur De ceste infirme chair monstres moy ta lueur L'homme sans ton secours aisement se fourvoye.

